Rikunarita-ORG/Wikinium huggingface dataset:
# Predsjednik Sjedinjenih Američkih Država

| Predsjednik Sjedinjenih Američkih Država |
| --- |
| Predsjednički pečat |
| Predsjednička zastava |
| Trenutno Donald Trump od 20. januara 2025. |
| * Izvršna grana vlasti SAD-a
* Izvršni ured predsjednika
 |
| Status | * Šef države
* Šef vlade
 |
| Skraćenica | POTUS |
| Prebivalište | Bijela kuća |
| Sjedište | Washington, D.C. |
| Imenuje ga | Kolegij izbornika |
| Mandat | Četiri godine, najviše dva mandata |
| Osnivanje | 21. juni 1788. |
| Prvi nosilac | George Washington |
| Plata | 400.000 $ godišnje |
| Veb-sajt | whitehouse.gov |

**Predsjednik Sjedinjenih Američkih Država** jest šef države, vrhovni organ izvršne vlasti, s velikim ovlaštenjima, tako da ga neki upoređuju s ustavnim monarhom. Na taj položaj može biti izabran svaki državljanin SAD-a koji je rođen u SAD-u, kome sudski nije oduzeto pravo glasa (nije kažnjavan) i koji je navršio 35 godina života.

Predsjednik se bira na 4 godine i može biti izabran za još samo jedan mandat. On sam bira saradnike, resorne ministre, a koji su za svoj rad njemu odgovorni. Predsjednik je vrhovni komandant cjelokupne vojne sile i savezne policije SAD-a. On zaključuje međunarodne ugovore za koje je potrebna saglasnost Senata.

Ima pravo odgađanja kazne (u nekim državama ovu ulogu preuzima guverner savezne države) i vrši pomilovanje za delikte protiv SAD-a. On je ovlašten da imenuje ambasadore i sudije Vrhovnog suda, uz pristanak Senata. Ustav predviđa da predsjednika biraju elektori. Mada predsjednik SAD-a nema zakonodavnu vlast, njemu pripada značajno ovlaštenje tzv. suspenzivnog veta kojim može utjecati na zakonodavnu djelatnost Kongresa. Prema ovom ovlaštenju, ako predsjednik u roku od 10 dana od izglasavanja zakona odbije potpisati i proglasiti taj zakon, on se vraća na ponovno razmatranje Kongresu. Ako se za isti zakon, uprkos predsjednikovom vetu, ponovo izjasne 2 trećine oba doma Kongresa, tada zakon stupa na snagu, bez obzira na raniji predsjednikov veto.

U slučaju primanja mita i drugih teških zločina i prijestupa može se pokrenuti postupak protiv predsjednika SAD-a. Postupak optužbe naziva se *impeachment*. Predsjednika optužuje Predstavnički dom, a sudi mu Senat. Za vrijeme suđenja u ovom slučaju državne poslove vodi potpredsjednik (*Vice President*).

Trenutni predsjednik je Donald Trump, obnašavši dužnost predsjednika od 20. januara 2025.

## Također pogledajte

* Spisak predsjednika Sjedinjenih Američkih Država

## Napomene

## Reference

## Vanjski linkovi

* Predsjednik Sjedinjenih Američkih Država na Wikimedia Commonsu
# Uzrečica

Logo Francuske Republike "*Liberté, Egalité, Fraternité*", na francuskom: "sloboda, jednakost, bratstvo"
**Uzrečica** ili **moto** (izvedeno od latinskog muttum, na italijanskom *motto*, 'riječ' ili 'rečenica') jest rečenica ili fraza koja izražava vjerovanje ili svrhu, ili opću motivaciju ili namjeru pojedinca, porodice, društvene grupe, ili organizacija. Uzrečica se obično nalaze pretežno u pisanom obliku (za razliku od slogana, koji se mogu izraziti i usmeno), a mogu proizaći iz duge tradicije društvenih temelja ili značajnih događaja, kao što su građanski rat ili revolucija. Uzrečica može biti na bilo kojem jeziku, ali latinski je široko korišten, posebno u zapadnom svijetu.

## Jezik

Latinski je bio vrlo uobičajen za uzrečice u zapadnom svijetu, ali za nacionalne države se uglavnom bira njihov službeni nacionalni jezik. Primjeri korištenja drugih historijskih jezika u jeziku uzrečica uključuju:

* Okrug Somerset u Engleskoj: *Sumorsǣte ealle* (Svi ljudi iz Somerseta), anglosaksonski.
* Južni Cambridgeshire u engleskom Fensu: *Niet Zonder Arbyt* (Ništa bez posla), nizozemski, izvorno je uzrečica Nizozemskog Corneliusa Vermuydena, koji je isušio Fense u 17. vijeku.
* Južna Afrika : *ǃke e: ǀxarra ǁke* (Jedinstvo u različitosti), ǀXamski.
* Okrug Shetland: *Með lögum skal land byggja* (Po zakonu će se zemlja izgraditi), staronordijski.

Uzrečica pjevanja je onaj koji sadrži igru riječi. Na primjer, uzrečica grofa od Onslowa je *Festina lente* (doslovno 'žurite polako'), šaljivo tumačeći 'sporo'. Slično tome, uzrečica Burgha od Tayporta, *Te oportet alte ferri* (Na vama je da se nosite visoko), je nagib na '*Tayport at auld Tay Ferry*', također aludirajući na lokalni svjetionik. Uzrečica američkog Federalnog istražnog biroa, *vjernost, hrabrost, integritet*, je backronim slova FBI.

## Spisak primjera

Mapa država koje imaju nacionalnu uzrečicu
* *Ujedinjeni u različitosti*, uzrečica Evropske unije (EU)
* *In God We Trust*, uzrečica Sjedinjenih Američkih Država (SAD)
* *Je maintiendrai* (francuski za "održavati ću"), uzrečica Holandije
* *Dieu et mon droit* (francuski za "Bog i moje pravo"), uzrečica je monarha Ujedinjenog Kraljevstva. Pojavljuje se na svitku ispod štita verzije grba Ujedinjenog Kraljevstva.
* *Unus pro omnibus, omnes pro uno* (latinski "Jedan za sve, svi za jednog"), nezvanični uzrečica Švicarske
* *Post tenebras lux* (latinski za "Svjetlo nakon mraka"), uzrečica Univerziteta u Ženevi
* *Ujedinjeni stojimo, podijeljeni padamo*
* Bratstvo i jedinstvo, uzrečica SFR Jugoslavije

## Uzrečice u književnosti

U književnosti, uzrečica jest rečenica, fraza, pjesma ili riječ; sa prefiksom eseja, poglavlja, romana ili sličnog, što ukazuje na njegovu temu. To je kratak, sugestivan izraz vodećih principa za pisani materijal koji slijedi.

Na primjer, *Putovanje s magarcem u Cévennes* Roberta Louisa Stevensona koristi uzrečicu na početku svakog odjeljka.

## Također pogledajte

* Epigram
* Epitaf
* *Hendiatris*
* Spisak latinskih fraza
* Spisak uzrečica
* Spisak državnih uzrečica
* Slogan
* Tagline

## Reference
# Opsada

Opsada ugarskog grada Kaniže (današnja Nagykanizsa) u maju 1664. godine, koju je neuspješno preduzeo hrvatski ban Nikola Zrinski u namjeri da iz nje istjera Osmanlije.
**Opsada** je stanje u kojem jedna vojska ili naoružana grupa drži u obruču određeni prostor, grad, selo ili naselje. U historiji ratovanja postoje mnogi primjeri opsada, a najduža opsada u historiji modernog ratovanja je Opsada Sarajeva.

Opsada počinje opkoljavanjem cilja i onemogućavanjem dolazaka pojačanja, povlačenja vojnika ili opskrbe (taktika opsjedanja). Napadačka vojska, uz nastojanja da oslabi odbranbena utvrđenja, koristi opsadne naprave, artiljerijsku vatru, potkopavanje zidina (najčešće miniranjem) te prevaru ili izdaju kako bi se zaobišla odbrana. Ako se ne riješe vojnim sredstvima, opsade se često mogu nastaviti izgladnjivanjem, žeđu ili bolestima branioca.

Opsjednutim braniocima može da izdaleka stigne vojna pomoć i da rastereti i oslobodi prostor ili objekat opsade, pa time opsada može da se prekine. Opsjedaoci tada odlaze natrag na područje koje je pod njihovom kontrolom.

## Također pogledajte

* Blitzkrieg

## Reference
# M240

| M240 |
| --- |
|  |
| Upotreba |
| U službi | 1977. |
| Korisnici |  Sjedinjene Američke Države |
| Ratovi | Zaljevski rat, Rat u Afganistanu, Rat u Iraku 2003. |
| Proizvodnja |
| Proizvođač | FN Herstal |
| Varijante | M240, M240B, M240C, M240G. |
| Opis oružja |
| Težina | 12.3 kg |
| Dužina | 1263 mm |
| Dužina cijevi | 630 mm |
| Kalibar | 7.62x51 mm NATO |
| Domet | 800 m |
| Maks. domet | 3725 m |
| Spremnik municije | M13 lanac s metcima |
| Brzina paljbe | 950 metaka u minuti |
| Brzina zrna | 853 m/s |

**M240** je mitraljez kalibra 7.62 mm koji je uveden u upotrebu 1977. godine u američkoj vojsci kao zamjena za stariji M60 mitraljez. M240 mitraljez je nastao na osnovu mitraljeza FN MAG.

## Razvoj

Nakon istraživanja američke vojske koja su provođena za novi mitraljez najbolje se pokazao Belgijski FN MAG. FN MAG je imao mugćnost montiranja na dvonožac, tenkove ili helikoptere.

U upotrebi u američkoj vojsci je uveden pod oznakom M240 1977. godine kao suspregnuti mitraljez na tenkovima, kasnije je postepeno uvođen u širu upotrebu u pješadiji na drugim oklopnim vozilima. FN MAG je imao veću pouzdanost i manje zahtjeve za održavanje za razliku od M60 mitraljeza, ali ima veće troškove proizvodnje i veću cijenu.

## Verzije

### M240

Uveden u upotrebu 1977. godine u kopnenoj vojsci da zamijeni M73 i M219 mitraljeze kalibra 7.62 mm. Postavljan je kao suspregnuti mitraljez na oklopnim vozilima kao što je LAV-25.

### M240E4/M240B

M240B postavljen na Humvee.
M240E1
M240B je uveden u upotrebu kao standardni mitraljez opće namjene u američkoj vojsci. Postoje konfiguracije za ulogu brodskog mitraljeza. U američkoj ratnoj mornarici uveden je u upotrebu pod oznakom M60E4. M60E4 je uveden u upotrebu u pješadiji, međutim su remontovani u Belgiji u standard M240B. Pojedini M240B je remontovan u M240L standard. Također M240B je korišten u mornaričkoj pješadiji. Marinci su uveli u upotrebu mitraljez M240G koji ima veću brzinu ispaljivanja metaka od 950 metaka u minuti dok M240B ima brzinu ispaljivanja 750 metaka u minuti.

### M240C

M240C je suspregnuta verzija mitraljeza namijenjena za postavljanje na oklopna vozila i tenkove. Ova verzija je postavljena na M1 Abrams tenkove te na M2 Bradley i M3 Bradley oklopna vozila. Otvaranje vatre vrši se pomoću elektrookidača.

### M240E1 i M240D

Ove vezije se upotrebljavaju kao oružja aviona i kao oružje pješadije. M240E1 verzija posjeduje i optički nišan.

### M240G

M40G verzija se koristi u marincima, vazduhoplovstvu, ali i kopnenoj vojsci. Može služiti kao osnovni mitraljez opće namjene ili kao suspregnuti mitraljez na tenkovima i oklopnim vozilima.

### M240E5/M240H

Unaprijeđena verzija M240D mitraljeza.

### M240L

Verzija u obliku puškomitraljeza koja je načinjena od titanija kao bi mu se smanjila težina za 18% tj. na 2.5 kg. Smanjenjm težine oružja povećana je pokretljivost i efikasnost vojnika na ratištu.

## Galerija

* M240G
* M240L
* M240E6
* M240D

## Također pogledajte

* PK
* M60 (mitraljez)

## Reference
# Kantoni u Švicarskoj

**Kantoni u Švicarskoj** čine prvi nivo administrativne podjele te zemlje. Svaki od kantona ima vlastiti ustav, skupštinu, vladu i sudove zbog čega se Švicarska smatra jednom od najdecentraliziranijih država na svijetu. Historijski gledano, svaki kanton je bio nezavisna država s vlastitim granicama, vojskom i valutom sve do uspostave sadašnje konfederalne strukture 1848. godine.

Od 1833. Švicarska je brojala 25 kantona da bi 1979. godine dobila i 26. kanton koliko ih ima i danas i to odvajanjem kantona Jura od kantona Bern.

Karta Švicarske sa označenim kantonima i glavnim gradovima
## Spisak kantona

| Zastava | Skr. | Kanton | Od | Glavni grad | Stanovništvo¹ | Površina² | Gustoća³ | Br. općina¹ | Službeni jezici |
| --- | --- | --- | --- | --- | --- | --- | --- | --- | --- |
|  | ZH | Zürich | 1351. | Zürich | 1.307.567 | 1.729 | 701 | 171 | njemački |
|  | BE | Bern | 1353. | Bern | 962.982 | 5.959 | 158 | 399 | njemački, francuski |
|  | LU | Lucern | 1332. | Luzern | 363.475 | 1.493 | 233 | 107 | njemački |
|  | UR | Uri | 1291. | Altdorf | 34.989 | 1.077 | 33 | 20 | njemački |
|  | SZ | Schwyz | 1291. | Schwyz | 141.024 | 908 | 143 | 30 | njemački |
|  | OW | Obwalden | 1291. | Sarnen | 33.997 | 491 | 66 | 7 | njemački |
|  | NW | Nidwalden | 1291. | Stans | 40.287 | 276 | 138 | 11 | njemački |
|  | GL | Glarus | 1352. | Glarus | 38.237 | 685 | 51 | 28 | njemački |
|  | ZG | Zug | 1352. | Zug | 109.141 | 239 | 416 | 11 | njemački |
|  | FR | Fribourg | 1481. | Fribourg | 263.241 | 1.671 | 141 | 242 | francuski, njemački |
|  | SO | Solothurn | 1481. | Solothurn | 250.240 | 791 | 308 | 126 | njemački |
|  | BS | Basel-grad | 1501. | Basel | 185.227 | 37 | 5.072 | 3 | njemački |
|  | BL | Basel-provincija | 1501. | Liestal | 269.145 | 518 | 502 | 86 | njemački |
|  | SH | Schaffhausen | 1501. | Schaffhausen | 74.527 | 298 | 246 | 27 | njemački |
|  | AR | Appenzell Ausserrhoden | 1513. | Herisau (admin.) / Trogen (sud.) | 52.654 | 243 | 220 | 20 | njemački |
|  | AI | Appenzell Innerrhoden | 1513. | Appenzell | 15.471 | 173 | 87 | 6 | njemački |
|  | SG | St. Gallen | 1803. | St. Gallen | 465.937 | 2.026 | 222 | 86 | njemački |
|  | GR | Graubünden | 1803. | Chur | 188.762 | 7.105 | 26 | 190 | njemački, retoromanski, italijanski |
|  | AG | Aargau | 1803. | Aarau | 581.562 | 1.404 | 388 | 229 | njemački |
|  | TG | Thurgau | 1803. | Frauenfeld | 238.316 | 991 | 229 | 80 | njemački |
|  | TI | Ticino | 1803. | Bellinzona | 328.580 | 2.812 | 110 | 176 | italijanski |
|  | VD | Vaud | 1803. | Lausanne | 672.039 | 3.212 | 188 | 375 | francuski |
|  | VS | Valais | 1815. | Sion | 298.580 | 5,224 | 53 | 143 | francuski, njemački |
|  | NE | Neuchâtel | 1815. | Neuchâtel | 169.782 | 803 | 206 | 53 | francuski |
|  | GE | Ženeva | 1815. | Ženeva | 438.177 | 282 | 1.442 | 45 | francuski |
|  | JU | Jura | 1979. | Delémont | 69.555 | 838 | 82 | 64 | francuski |
|  | CH | Švicarska |   | Bern | 7.593.494 | 41.285 | 174 | 2.631 | njemački, francuski, italijanski, retoromanski |

1. Podaci od 5. aprila 2009.
2. u km2
3. po km2, prema podacima iz 2000.

## Reference
# Produžena moždina

| Produžena moždina (Medulla oblongata) (Myelencephalon) |
| --- |
| *Medulla oblongata* (*purpur*) je dio moždanog stabla (*obojeno*) |
| Presjek *medulla oblongata* i sredini maslinastog tijela. |
| Detalji |
| Dio | Moždano stablo |
| Identifikatori |
| Latinski | '**Medulla oblongata'** |
| MeSH | D008526 |
| NeuroNames | 698 |
| NeuroLex ID | birnlex\_957 |
| TA98 | A14.1.03.003 |
| TA2 | 5983 |
| FMA | 62004 |
| Anatomska terminologija |

Produžena moždina (crvena)
Moždina i dijelovi (10-16) - (10) piramidnog stabla; (11) prednje medijalne brazde; (15) horoidnog pleksusa u četvrtoj komorifourth; (13) maslinasto tijelo (7) Most.
**Produžena moždina** (lat. *medulla oblongata* = čvor života) je dio centralnog nervnog sistema. S Barolijevim mostom i srednjim mozgom čini moždano stablo. Produžena moždina se nastavlja na kičmenu moždinu i spaja je sa Varolijevim mostom. Po građi produžena moždina je veoma slična kičmenoj moždini, ali zbog ukrštanja vlakana piramidalnih snopova siva masa nema leptirast oblik koji je karakterističan za kičmenu moždinu.

Produžena moždina se često naziva i čvor života jer sadrži automatske centre koji regulišu centre za disanje, promjer krvnih sudova (a samim tim i krvni pritisak) i rad srca. Ovi centri su smješteni u evoluciono najstarijem dijelu moždanog stabla, mrežastoj strukturi koja se sastoji od složenih "mreža" nervnih ćelija. Svi automatski centri primaju informacije sa periferije tijela i u zavisnosti od toga menjaju brzinu disanja, broj otkucaja srca u minuti i krvni pritisak. Osim ovih centara u produženoj moždini nalaze se i centri za gutanje, lučenje pljuvačke, povraćanje, kihanje i kašljanje.

## Također pogledajte

* Nervni sistem
* CNS

## Reference

## Vanjski linkovi
# Hebrejski jezik

Hebrejski jezik
**Hebrejski** ili **jevrejski jezik** je dio porodice semitskih jezika, kojim govori nekih 6 miliona ljudi, uglavnom u Izraelu, na Zapadnoj obali, Sjedinjenim Američkim Državavama, te u drugim zemljama svijeta gdje postoje jevrejske zajednice.

Korijen mu potječe od klasičnog hebrejskog jezika, koji je korišten pri pisanju Starog zavjeta prije 3300 godina. Židovi su za njega koristili izraz לשון הקודש *Lashon ha-Qodesh* ("Sveti jezik"), jer su njime pisane knjige smatrane svetima.

Većina naučnika se slaže da je nakon prvog uništenja Jeruzalema od strane babilonskog kralja Nabukadnezara II godine 607. p. n. e. klasični hebrejski počeo nestajati u korist mišnajskog hebrejskog i lokalnih verzija aramejskog jezika.

Nakon što se jevrejsko stanovništvo Judeje pod rimskom okupacijom počelo smanjivati, smatra se da je hebrejski u potpunosti iščezao iz svakodnevnog govora oko godine 200. No, ostao je u upotrebi kao pisani jezikom kroz vijekove. Njime su se pisali ne samo vjerski, nego i svjetovni tekstovi kao što su pisma, poslovni ugovori, naučni i filozofski spisi, poezija itd.

Hebrejski je ponovno ušao u svakodnevni govor krajem 19. i početkom 20. vijeka kao **moderni hebrejski jezik**. To je bila posljedica nastojanja da se Jevreji profiliraju kao moderna nacija, što nije bilo lako postići uz cijeli niz jezika - arapski, judezmo (ladino), jidiš, ruski i drugi jezici kojima su se koristile različite židovske zajednice u svijetu.

Moderni hebrejski je godine 1921. postao službenim jezikom u britanskom mandatu Palestine, a nakon toga i službeni jezik Države Izrael. Hebrejsko ime za jezik je Ivrit (עברית).

## Hebrejsko pismo

Hebrejski se piše posebnim, hebrejskim pismom.

## Također pogledajte

* Hebrejsko pismo

## Reference

## Vanjski linkovi

* Zvanična web stranica Akademije hebrejskog jezika
* Hebrejski jezik u Nacionalnoj biblioteci Izraela
* Hebrejski jezik u *Encyclopædia Britannica*
* Zvanična web stranica Morfixa, hebrejsko-engleskog rječnika
* Hebrejski jezik na Univerzitetu Teksasa u Austinu
* Osnovni kurs hebrejskog jezika autorstvo Foreign Service Institute
# M1941 Johnson

| Johnson M1941 LMG |
| --- |
|  |
| Upotreba |
| U službi | 1940. - 1961. |
| Korisnici |  Sjedinjene Američke Države |
| Proizvodnja |
| Broj proizvedenih primjeraka | 9.500 |
| Varijante | M1941, M1944 |
| Opis oružja |
| Težina | 5.9 kg |
| Dužina | 1100 mm |
| Dužina cijevi | 560 mm |
| Kalibar | .30-06 Springfield |
| Spremnik municije | 25 metaka |
| Brzina paljbe | 600 metaka/min |
| Brzina zrna | 853.6 m/s |

**M1941 Johnson** je američki puškomitraljez iz Drugog svjetskog rata kojeg je osmislio Melvin Johnson. Ovaj puškomitraljez dijeli komponentne poluautomatske puške M1941 Johnson. Ovo oružje dijeli također značajne komponente s Njemačkom puškom FG 42.

## Također pogledajte

* FG 42
* M60 (mitraljez)

## Reference
# Pećina

Pećina u Maleziji
Milodon pećina u Čileu
Pećina
**Pećina** je prirodna šupljina u Zemljinoj kori. Pećine su oblikovane u naslagama gipsa, soli, magmatskih stijena, konglomerata, breča pa čak i leda.

Pećine su prostrani horizontalni kanali i hodnici i spadaju u podzemne kraške oblike. U njima često protiče neka rijeka, a prokapavanjem vode i izlučivanjem CaCO3 u pećinama se stvara pećinski nakit: stalaktit i *stalagmit*. Pećine koje se sastoje iz jednog kanala se nazivaju proste pećine, a one sa više kanala koji se pružaju jedan pored drugog nazivaju se razgranate pećine, dok pećine sa više kanala u različitim nivoima sa čestim bočnim vezama čine pećinski sistem. Dijele se na suhe i riječne pećine.

Osnovni dijelovi pećina su ulaz, kanal i dvorana. Pećinski kanal je izdužena pećinska šupljina, a dvorana je prostranija šupljina najčešće nastala širenjem pećinskih kanala. Pećine koje nemaju vezu sa površinom nazivaju se kaverne.

## Speleologija

Speleologija (grčki: spelaion *pećina* + logos *riječ*, *govor*) je nauka koja istražuje nastanak i razvoj jama i pećina, te proučava fizičke i hemijske procese pod zemljom te analizira i prati podzemne vode i puteve.

## Također pogledajte

* Crvena stijena (Crna Gora)
* Gradac (pećina)
* Odmut (Crna Gora)
* Potočka zijalka
# Type 2 Ho-I

| Type 2 Ho-I |
| --- |
|  |
| Svojstva |
| Posada | 5 |
| Dužina | 5.73 m |
| Širina | 2.33 m |
| Visina | 2.58 m |
| Težina | 16.1 tona |
| Oklop i naoružanje |
| Oklop | 12-50 mm |
| Osnovno naoružanje | 75 mm top |
| Sekundarno naoružanje | 1x mitraljez 7.7 mm |
| Pokretljivost |
| Pogon | Mitsubishi Type 100 diesel 240 KS |
| Suspenzija | torzijske poluge |
| Brzina na cesti | 44 km/h |
| Domet | 100 km |

**Type 2 Ho-I** je bio japanski tenk za podršku iz perioda Drugog svjetskog rata.Po konceptu sličan ranim verzijama njemačkog tenka Panzer IV, konstruiran je kao samohodna haubica za blisku vatrenu podršku za standardne japanske srednje tenkove, s dodatnom vatrenom moći za uništavanje neprijateljskih protivtenkovskih utvrđenja.

Radovi na konstruiranju ovog tenka započeti su 1937., nakon iskustva u Mandžuriji, gdje su Japanci zaključili da bi oklopno vozilo sa snažnim oružjem bilo vrlo korisno protiv utvrđenih neprijateljskih položaja - kakvi su bili bunkeri. Standardni tenkovski topovi kalibra 47 i 57 mm pokazali su se kao neučinkoviti za ovaj zadatak. Pošto je vozilo moralo pratiti ostatak oklopne formacije, Japanci su radove započeli tako što su brdski top Type 41 kalibra 75 mm montirali na šasiju srednjeg tenka Chi-Ha. Modifikacija brdskog topa, poznata pod oznakom Type 99 (tenkovski top 75 mm) završena je 1940. Nakon početka Drugog svjetskog rata, Japanci se ubrzo sreću sa američkim tenkovima M4 Sherman, s kojima su se jedva nosili. Shodno tome, taktičko tehnički zahtjevi koji se stavljeni pred novoprojektovanu tenk su izmijenjeni, kako bi tenk imao ulogu i lovca tenkova.

Osnovno naoružanje tenka bio je tenkovski top kalibra 75 mm, dok je sekundarno naoružanje činio jedan mitraljez kalibra 7,7 mm, ugrađen u tijelo tenka. Kratkocijevni top se nalazio u dvočlanoj kupoli.

Proizvodnja tenka bila je otežana nedostatkom materijala, kao i bombardiranjima japanskih tvornica. Svih trideset tenkova je proizvedeno konverzijom postojećih šasija tenkova Type 97 Chi-Ha . Micubišija tvornica u Tokiju nije mogla uspostaviti serijsku proizvodnju tenkova do kraja 1944., kada je došlo do otkazivanja programa. Proizvedeni tenkovi su ostali na teritoriju Japana, gdje su trebali sudjelovati u obrani od očekivane savezničke invazije. Kako je do kapitulacije Japana došlo prije invazije, to tenkovi Type 2 Ho-I nisu nikada doživjeli svoje vatreno krštenje.

## Reference
# Type 74

| Type 74 |
| --- |
|  |
| Svojstva |
| Posada | 4 |
| Dužina | 9.41 m |
| Širina | 3.18 m |
| Visina | 2.25 m |
| Težina | 38 tona |
| Oklop i naoružanje |
| Oklop | 120 mm |
| Osnovno naoružanje | automatski top M68 105 mm sa 55 projektila |
| Sekundarno naoružanje | * M2HB 12.7 mm mitraljez sa 660 metaka \*Type74 7.62mm mitraljez sa 4500 metaka
 |
| Pokretljivost |
| Pogon | Mitsubishi 10ZF Model 21 10-cilindrični \*Dizel 750 hp (560 kW) |
| Suspenzija | Hidropneumatik |
| Brzina na cesti | 53 km/h |
| Domet | 300 km |

**Type 74** (74式戦車 nana-yon-shiki-sensya)je glavni borbeni tenk Kopnenih odbrambeno oružanih snaga Japana (KOOSJ). Proizveden je od strane Mitsubishi Heavy Industries kao zamjena za raniji Type 61 model. Baziran je na najboljim postavkama i tehnikama tadašnjeg dizajna smještajući ga u istu klasu sa kao američki M60 Patton ili njemački Leopard 1. Poput ovih dizajna opremljen je topom M60 105mm. Dizajn nije ušao u široku primjenu do 1980 godine, do kada su već druge zapadne oružane snage počele sa uvođenjem mnogo naprednijeg dizajna.

## Verzije

* Type 74 first mod (74式戦車 初期生産型)
* Type 74 mod B (74式戦車 B型)
* Type 74 mod C (74式戦車 C型)
* Type 74 mod D (74式戦車 D型)
* Type 74 mod E (74式戦車 E型)
* Type 74 mod F (74式戦車 F型)
* Type 74 mod G/Kai (74式戦車 G型/改)
* Type 87 Self-Propelled Anti-Aircraft Gun (87式自走高射機関砲)
* Type 78 Armoured recovery vehicle (78式戦車回収車)
* Type 91 Armoured vehicle-launched bridge (91式戦車橋)

## Operatori

* Japan: 893 proizvedeno između septembra 1975. i 1989. sa 225 isporučenih do januara 1980. godine. 822 su u operativnoj upotrebi 1990. godine, 870 u upotrebi 1995. i 2000. godine, 700 u upotrebi 2006. godine.

## Vanjski linkovi

* at YouTube
* at YouTube

## Pomoć za japanski jezik

*  Pomoć za instalaciju japanskih fontova